recursal/SuperWikiNEXT-32B huggingface dataset:
Akatistová ikona (Rusko, 14. storočie)
**Akatist** alebo **akafist** (gr. Ἀκάθιστος Ὕμνος – nesedavý hymnus) je ďakovno-oslavnou bohoslužbou v pravoslávnej a gréckokatolíckej cirkvi. Počas jeho modlitby sa nesedí, ale ako vyjadrenie radosti a vďačnosti sa celý čas stojí.

Akatist sa spravidla skladá z 13 kondakov a 13 ikosov. Najznámejší a najstarší je akatist k Bohorodičke, ktorý vznikol ako poďakovanie za záchranu Konštantínopolu pri obliehaní Avarmi a Slovanmi v roku 626. Autorstvo sa pripisuje konštantínopolskému patriarchovi Sergiovi, Jurajovi Pizidskému alebo sv. Romanovi Sladkopevcovi (Melódovi). Prvé písmená kondakov a ikosov utvárajú v gréckom origináli abecedný akrostich.

V slovanskom svete existujú aj mnohé iné akatisty, napr. akatist k Ježišovi Kristovi, ďakovný akatist, akatisty k rôznym svätým.

Spolu s paraklisom je Akatist k Bohorodičke najobľúbenejšou modlitbou byzantského obradu k presvätej Bohorodičke, v prostredí slovenských gréckokatolíkov najobľúbenejšou byzantskou modlitbou k Bohorodičke.

Externé odkazy
--------------

* Akatist k presvätej Bohorodičke
* Akatist k Ježišovi Kristovi
* Akatist svätému hieromučeníkovi Leonidovi Ivanovičovi Fjodorovi
* Spev Akatistu k presvätej Bohorodičke v podaní zboru Chrysostomos (mp3)
* Akatist – duchovné bohatstvo východnej cirkvi
Súradnice: 42°08′54″S 24°45′14″V﻿ / ﻿42,14833°S 24,75389°V﻿ / 42.14833; 24.75389

**Dom Neďalka Nemského** (bulh. Къща на Недялко Немски – *Kăšta na Neďalko Nemski*) je obrodenecký meštiansky dom v centrálnej časti mesta Plovdiv v Plovdivskej oblasti v južnom Bulharsku. Kultúrna pamiatka miestneho významu.

Lokalita
--------

Dom Neďalka Nemského leží v centrálnej časti mesta Plovdiv v hraniciach architektonicko-historickej rezervácie Starý Plovdiv na ulici „P. R. Slavejkov" (bulh. улица „П. Р. Славейков", doslova *ulica P. R. Slavejkova*) č. 24 – 26.

Dejiny
------

Budova bola postavená na začiatku 19. storočia. V roku 1998 bol budove pridelený štatút kultúrnej pamiatky miestneho významu.

Charakteristika
---------------

Ide o predstaviteľa tzv. bulharského obrodeneckého baroka plovdivského typu. Charakteristickým prvkom budovy je arkier v západnej fasáde. V podperách hlavného arkiera sa nachádzajú ozdobné otvory v tvare elipsy a medzi nimi sa pod hlavným veľkým arkierom nachádza ďalší malý arkier.

Štatút a dôvod pamiatkovej ochrany
----------------------------------

Kategória: kultúrna pamiatka miestneho významu

Budova bola vyhlásená za kultúrnu pamiatku v Štátnom vestníku č. 25 z roku 1998, pričom ako dôvod ochrany boli stanovené architektonicko-staviteľská hodnota budovy. Názov budovy ako je uvedený na zozname kultúrnych pamiatok je *Kăšta na Neďalko Nemski* (bulh. Къща на Недялко Немски, doslova *Dom Neďalka Nemského*).

Galéria
-------

* celkový pohľad na budovu zo západucelkový pohľad na budovu zo západu
* pohľad na budovu zo severupohľad na budovu zo severu
* celkový pohľad na budovu z juhozápaducelkový pohľad na budovu z juhozápadu
* vchod do dvora z vnútravchod do dvora z vnútra
* zo severnej fasádyzo severnej fasády
* zo západnej fasádyzo západnej fasády
* z južnej fasádyz južnej fasády
* pohľad na arkier v západnej fasádepohľad na arkier v západnej fasáde
* informačná tabuľa na budoveinformačná tabuľa na budove

Referencie
----------

1. 1 2 3 4 5 6   *НИНКН: Област Пловдив* [online]. ninkn.bg, [cit. 2023-05-19]. Dostupné online.
2. 1 2 3  MATEEV, Matej. Plovdiv – Stolicata na bălgarskija barok. Plovdiv : Nacionalna akademija na architekturata. 2003. 728 s. ISBN 9789549103816. S. 254. (po bulharsky)

Iné projekty
------------

Commons
* Spolupracuj na Commons Commons ponúka multimediálne súbory na tému **Dom Neďalka Nemského**
Satelitná snímka krátera Kebira.
**Kebíra** (arab. فوهة كبيرة) je impaktný kráter na Sahare. Stred krátera leží v Líbyi, jeho východný okraj zasahuje na územie Egypta.

Kráter objavili vedci z Bostonskej univerzity Farouk El-Baz a Eman Ghoneim. Má priemer 31 kilometrov a odhaduje sa, že ho vytvoril náraz telesa o veľkosti približne 1 km. Kráter má dva valy, čo je pre impaktné krátery veľmi typické. Jeden z nich vznikol v momente nárazu, druhý, menší, bezprostredne po výbuchu impaktujúceho telesa. Z východu na západ ho pretínajú suché korytá dvoch niekdajších riek.

Vek impaktu sa zatiaľ nepodarilo spoľahlivo určiť. Geológovia predpokladajú, že fragmenty zelenožltých kremičitanov známych aj ako „Púštne sklo", vyskytujúcich sa hojne medzi obrovskými dunami Veľkého piesočného mora v juhozápadnom Egypte, vznikli pretavením hornín počas impaktu. Zaviaty kráter dlhé roky unikal pozornosti geológov, jeho obrysy objavili až na snímkach zo satelitov. 

Meno Kebíra pochádza z arabčiny a znamená „veľká" (arab. كبيرة *kabíra*). Taktiež korešponduje s názvom neďalekej oblasti Džilf Kabír ležiacej v juhozápadnom Egypte blízko miesta, kde sa stretávajú hranice Líbye, Egypta a Sudánu.


|  |  |
| --- | --- |
|  | Astronomický portálPortál slnečná sústavaGeografický portál |
**KDE libraries** (**KDElibs**, **kdelibs**) je kolekcia knižníc vystavaných nad Qt a poskytujúcich frameworky a funkcionalitu pre vývojárov softvéru kompatibilného s KDE. Tieto knižnice sú licencované pod LGPL.

Knižnice
--------

KDElibs pozostávajú z nasledujúcich knižníc:

Libkdecorezákladné (*core*) triedy a triedy pre prácu so sieťou
Libkdeuitriedy používateľského rozhrania
Libkabctriedy KDE aplikácie Address Book
Libknewstuffnové triedy
Libkspell2triedy kontroly pravopisu
Libkutilstriedy KDE utilities

Framework
---------

DCOPsystém komunikácie medzi aplikáciami
KIOsubsystém pre transparentnú prácu so vzdialenými súbormi
KPartsvstavané komponenty pre aplikácie
Khtmlrenderovacie jadro
Kimgiopráca s obrázkami
KJSJavaScriptový engine
Kdeprinttlačový subsystém
Krossskriptovací systém
KWalletúschovňa hesiel
Phononmultimediálny framework
Solidspráva hardware
ThreadWeaverknižnica pre prácu s vláknami

Externé odkazy
--------------

* Vývoj pre KDE (po anglicky)
* KDE API Reference (po anglicky)

Zdroj
-----

*Tento článok je čiastočný alebo úplný preklad článku Kdelibs na českej Wikipédii.*

| * z
* d
* u
KDE |
| --- |
| Aplikácie | Amarok • K3b • Kate • KDevelop • KMail • Konsole • Kopete • Konqueror • Kaffeine • digiKam • Akregator • KTorrent • KGet • Klipper |  |
| Utility | DCOP • SDDM • KHTML • KIO • Kiosk • KWin • KParts • KSVG • KConfigXT • Qt • XMLGUI • KJS |
| Balíčky | aRts • Kdelibs • Kdebase • Kdeaccessibility • Kdeaddons • Kdeadmin • Kdeartwork • Kdeedu • Extragear • Kdegames • Kdegraphics • Kde-i18n • Kdemultimedia • kdenetwork • Kdepim • kdesdk • Kdetoys • Kdewebdev • KOffice |
| Základné technológie KDE | Decibel • Dolphin • Kross • Oxygen • Phonon • Plasma • Solid |
| Neoficiálne aplikácie | Krusader |
**Krištof 03** alebo **Krištof 3** je volací znak a všeobecne rozšírené označenie vrtuľníka a základne vrtuľníkovej záchrannej zdravotnej služby v tatranskej oblasti. Nachádza sa v areáli popradského letiska.

Dejiny
------

Letecká záchranná služba v Poprade vznikla po pražskej a bystrickej základni ako tretia v bývalom ČSSR. Skúšobná prevádzka bola od 8. decembra do 22.decembra 1987 a potom od 18.januára do  29.februára 1989 Lietal tam vrtuľník Mil Mi-2 Za začiatok stálej prevádzky možno pokladať 15. máj 1989. V Poprade okrem Mil Mi-2 účinkoval aj Mil Mi-8, ktorý bol síce veľký, ale mal za určitých okolností lepší výkon v horách. Záchranársku posádku tvorili dvaja záchrancovia - zamestnanci Horskej služby TANAPu a lekár -špecialista. Činnosť leteckej záchrany zabezpečoval centrálny dispečing popradskej nemocnice, s ktorým udržiavala kontakt horská služby.

Stanicu leteckej záchrannej služby prevádzkoval štátny podnik Slov-Air pomocou sovietskeho vrtuľníka Mil Mi-8 Od 30.októbra 1990, kedy pristál na popradskom letisku vrtuľník SUD Aviation SA 316B Alouette III po zalietaní prevzal záchranársku rolu a prvú akciu s ním horskí záchranári spolu s lekárskym personálom vykonali  10.januára 1991. V roku 1993 do letového parku pribudol vrtuľník Aerospatiale AS 355 F2 Ecureuil Lietal tu aj Aerospatiale AS 355 F1 Ecureuil. Nepretržitú pohotovosť na základni zaviedli v máji 1989, kedy bol zároveň do Popradu dodaný stroj Mil Mi-2.

V súčasnej dobe (2013) je prevádzkovateľom popradskej základne a vrtuľníka spoločnosť Air - Transport Europe (ATE), ktorá leteckú záchrannú službu prevzala 1. apríla 1995. Pôvodný Aerospatiale AS 355 N Ecureuil nahradil v roku 2003 dvojmotorový vrtuľník Agusta A109K2.Podľa potreby sa flotila vrtuľníkov typu Agusta A109K2 mení a vypomáha aj Aerospatiale AS 355 N Ecureuil.

Pôvodný volací znak základne je od vzniku stanice v roku 1987 rovnaký a jej akčný rádius je okrem tatranskej oblasti tiež Spiš, Zamagurie, Slovenský raj a Liptov.

Referencie
----------

1. 1 2  Svetoň Pavol.:Vrtuľníky nad Tatrami. Vydavateľstvo Matice Slovenskej Martin, 2009, str. 240
2. ↑  Strediská LZS

Pozri aj
--------

* Vrtuľníková záchranná zdravotná služba
* Letecká záchranná služba v Česku

Externé odkazy
--------------

* Air - Transport Europe
* 
*

Zdroj
-----

*Tento článok je čiastočný alebo úplný preklad článku Krištof 03 na českej Wikipédii.*

| * z
* d
* u
Vrtuľníková záchranná zdravotná služba |
| --- |
| Súčasné základne VZZS | 
* **Krištof 01** (Bratislava)
* **Krištof 02** (Banská Bystrica)
* **Krištof 03** (Poprad)
* **Krištof 04** (Košice)
* **Krištof 05** (Nitra)
* **Krištof 06** (Žilina)
* **Krištof 07** (Trenčín)

 |
| Zaniknuté základne VZZS | 
* **Krištof 10** (Nové Zámky)

 |
Súradnice: 47° 29′ 56″ s.š. 19° 02′ 37″ v.d.

Sečéniho reťazový most
**Széchenyi Lánchíd** (čítaj: Séčéni Lánchíd) (doslova "Széchenyiho reťazový most") je prvý most cez rieku Dunaj v Budapešti. Spája dve historické mestá Budín a Pešť. Hoci v preklade názov znamená "reťazový", je to visutý most. Bol postavený v rokoch 1839-1849, slávnostne bol otvorený 20. 11. 1849. Pomenovaný je po slávnom maďarskom politikovi menom Štefan Sečéni (István Széchenyi). Stavbu mostu financoval rakúsko-grécky podnikateľ Georgios Sinas.

Na moste je dvojpruhová vozovka a lávky pre peších. Dĺžka mosta je 375 metrov, hlavné rozpätie mosta medzi piliermi je 202 m, čím bol svojho času jedným z najväčších na svete. Navrhol ho anglický inžinier William Tierney Clark v roku 1839, na výstavbu dohliadal škótsky inžinier Adam Clark (napriek rovnakému menu neboli príbuzní). Most je zväčšenou verziou mostu Marlow Bridge na rieke Temža v Anglicku.

Počas 2. svetovej vojny bol most ťažko poškodený, ale po oprave bol v roku 1949 znovu otvorený. 

| * z
* d
* u
Mosty ponad Dunaj v Budapešti |
| --- |
| Cestné mosty | 
* Árpádov most
* Most Erzsébet
* Most Lágymányosi
* Most Slobody
* Most Margaret
* Most Megyeri
* Petőfiho most
* Széchenyi Lánchíd

 |  |
| Železničné mosty | 
* Severný železničný most
* Južný železničný most

 |
| Bývalé mosty | 
* Košutov most

 |
**Akanthos** (starogr. *Ἀκάνθς* – *Akanthos*) bol v roku 720 pred Kr. víťaz olympijských hier v diaulu a dolichu.

Akanthos zo Sparty zvíťazil na 15. starovekých olympijských hrách v dvoch bežeckých disciplínach, v diaulu (behu na dve stadiá) a dolichu (behu na dlhú trať), novozavedenej bežeckej disciplíne. Víťazom behu na jedno stadion sa stal Orsippos z Megary. Boli to prví muži, ktorí na olympijských hrách bežali nahí. Podľa antického autora Thukydida atléti na predchádzajúcich olympijských hrách pretekali s páskou okolo ohanbia, a potom sa s tým prestalo. Pripomína, že niektorí barbari, predovšetkým Aziati, pri zápasení a boxe majú také pásky ešte aj za jeho čias a aj to, že starí Gréci mali kedysi veľa spoločného s barbarmi.

Referencie a bibliografia
-------------------------

1. ↑  William Smith, *Dictionary of Greek and Roman Biography and Mythology* 1, Boston, p. 5
2. ↑  Pausanias, *Periégésis tés Hellados*, 5,8,6.
3. 1 2  Vojtech Zamarovský. *Vzkriesenie Olympie*. Bratislava : Šport, 1986. 77-043-86. S. 246.
4. ↑  Eusebios, *Kronika* 2,193.
5. ↑  Dionysios z Halikarnasu, *Rómaiké archaiologia*, 7,72.
6. ↑  Thukydides. *Dejiny peloponézskej vojny, I*. Martin : THETIS, 2010. ISBN 978-80-970115-4-3. S. 27.

Pozri aj
--------

* Zoznam olympijských víťazov staroveku
**Krištof Bátori** (starším slovenským pravopisom: *Krištof Báthory*; \* 1530, Șimleu Silvaniei – † 27. máj 1581, Gyulafehérvár) bol sedmohradský vajda (vojvoda) a starší brat poľského kráľa Štefana Bátoriho.

Život
-----

Narodil sa v Sedmohradsku ako syn Štefana VIII. Bátoriho. V roku 1557 ho kráľovná Izabela Jagelovská, manželka uhorského protikráľa Jána Zápoľského, vyslala na dvor francúzskeho kráľa. Okolo roku 1565 bol v službách jej syna, uhorského kráľa Jána Žigmunda Zápoľského a v bitke pri Chuste dosiahol významné víťazstvo nad Turkami. V rokoch 1571 – 1576 bol veliteľom (kapitánom) pevnosti Veľký Varadín. Keď sa v roku 1576 jeho brat Štefan Báthory stal poľským kráľom, nastúpil po ňom ako sedmohradský vojvoda.

Jeho syn Žigmund (1572 – 1613) nastúpil po ňom ako sedmohradský vojvoda, od roku 1599 však túto krajinu vymenil s Rudolfom II. Potom získal majetok v Čechách a zomrel v Prahe. Dcéra Griselda bola treťou manželkou Jána Zamoyského.

Zdroj
-----

*Tento článok je čiastočný alebo úplný preklad článku Kryštof Báthory na českej Wikipédii.*

Autoritné údaje: * GND: 1153616378
* LCCN: n2007079891
* PIM: PIM45536
* VIAF: 28988557
* WorldCat: lccn-n2007079891
Elektróny sa pohybujú okolo jadra
---------------------------------

Tomuto pohybu prísluší orbitálny magnetický moment {\displaystyle \mu \_{l}}

{\displaystyle \mu \_{l}={\frac {e}{2m\_{e}}}L}

L je vektor orbitálneho momentu hybnosti elektrónu

Merateľný je len priemet momentu hybnosti do smeru vonkajšieho magnetického poľa

{\displaystyle \mu \_{l,z}=\pm {\frac {e\hbar }{2m\_{e}}}m\_{l},}

{\displaystyle m\_{l}=0,\pm 1,\pm 2,\pm 3,\pm l}

{\displaystyle m\_{l}} je orbitálne magnetické kvantové číslo

Bohrov magnetón (viz. nizsie):

{\displaystyle \mu \_{B}={\frac {e\hbar }{2m\_{e}}}}

Elektróny majú vlastný moment hybnosti
--------------------------------------

Hovoríme o elektrónovom spine, ktorému prísluší spinový magnetický moment {\displaystyle \mu \_{s}}.
Je to základná vlastnosť mikročastice.

Priemet spinového magnetického momentu do smeru vonkajšieho magnetického poľa sa rovná

{\displaystyle \mu \_{s}={\frac {e}{m\_{e}}}S\_{z}}

kde {\displaystyle S\_{z}=m\_{s}\hbar ,m\_{s}=\pm {\frac {1}{2}}} je priemet spinu do smeru vonakajšieho magnetického poľa,ktorý stotožňujeme so smerom osi z. 

e je elementárny náboj a m\_e je hmotnosť elektrónu

Po dosadení dostávame 

{\displaystyle \mu \_{s},z=\pm {\frac {e\hbar }{2m\_{e}}}}

Znamienka plus, resp. mínus odpovedajú súhlasne, resp. nesúhlasne orientovanému priemetu
magnetického spinového momentu do smeru osi z. Veľkosť {\displaystyle \mu \_{s},z} pre elektrón je 
{\displaystyle \mu \_{B}=9,274.10^{-}24Am}
a túto veličinu voláme Bohrov magnetón.

V jadre sa pohybujú protóny a neutróny (majú magnetický moment)
---------------------------------------------------------------

Hovoríme o jadrovom spine, ktorému prísluší
jadrový magnetický moment. Jadro ako celok nevykonáva žiaden translačný pohyb, preto má jadro ako celok orbitálny moment hybnosti rovný 0.

{\displaystyle \mu =gI\hbar }

I je spin jadra

g-faktor, tiež gyromagnetický pomer je bezromerná veličina charakteristická pre dané jadro.

Orbitálne a spinové magnetické momenty môžu mať opačné znamienka a tým sa môžu i vzájomne rušiť, a tak
silne ovplyvňovať výsledný magnetický moment atómu.
Magnetické momenty jadier sú 1000x slabšie než orbitálne a spinové momenty elektrónu.

Magnetický moment celého atomu resp. molekuly je vektorovým súčtom všetkých príslušných orbitálnych a spinových momentov. Ak sa takýmto súčtom vytvorí makroskopické magnetické pole, je látka magnetická.
Názov diamagnetické látky používame pre materiály, ktorých spinový aj orbitálny magnetický moment atómov, alebo molekúl je nulový (zlato, bizmut, ortuť, voda, vzácne plyny a mnohé organické látky).
**Torvosaurus** bol obrovský, až okolo 10 až 13 m. dlhý mohutný dravý dinosaurus s krátkymi, no pevnými ramenami. Reprezentoval primitívnu skupinu Tetanurae, ktorú nazývame Megalosauridae. Išlo o mimoriadne veľkého dravca patriaceho medzi najväčšie dravé dinosaury, ktorý si možno trúfol aj na veľké dospelé sauropódy. Známy je z nekompletnej kostry, ktorá zahrňovala skutočne hrôzu naháňajúcu lebku, ktorá síce nedisponovala kosteným hrebeňom ako Allosaurus, no aj tak bola vďaka hrozivým zubom viac než impozantná. Rod **Edmarka** je pravdepodobne synonymum Torvosaura. Žil pred 154 až 149 miliónmi rokov, nájdený v USA a azda aj v Portugalsku. Typový a jediný druh tohto rodu je **Torvosaurus tanneri**.

Nález
-----

Zostavená kostra Torvosaura v Museum of Ancient Life (Utah)
Prvý jedinec tohto rodu bol objavený už v roku 1972 v sedimentoch súvrstvia Morrison v coloradskom lome Dry Mesa v USA. Opísaný bol v roku 1979 americkými paleontológmi Peter M. Galtonom a Jensenom.

Veľkosť
-------

Veľkostné porovnanie Torvosaura (na obrázku v tmavomodrej farbe) s inými obrími teropódmi a človekom
Torvosaurus mohol dorastať do dĺžky až 12 m a jeho hmotnosť sa pohybovala okolo 3 t, takže patril k najväčším známym teropódom vôbec (hoci bežné veľké exempláre dosahujú dĺžku v rozmedzí 9 až 11 m a hmotnosť asi 2 t). Najväčšia lebka prisudzovaná tomuto rodu, z ktorej sa zachovala len časť spodnej čeľuste dlhej 63 cm, by v kompletnom stave merala asi 158 cm, čo je dokonca o niekoľko cm viac ako lebka populárnejšieho Tyrannosaura. Torvosaurus teda môže predstavovať vôbec najväčšieho doteraz známeho jurského teropóda. Podľa iných interpretácii však obria lebka patrí nejakému inému, príbuznému rodu teropóda.

V populárnej kultúre
--------------------

Torvosaurus sa objavuje v druhej epizóde amerického dokumentu Dinosaur Revolution z roku 2011.

Referencie
----------

* *Tento článok je čiastočný alebo úplný preklad článku Torvosaurus na českej Wikipédii.*

1. ↑  PAUL, Gregory S.. *Predatory Dinosaurs of the World*. [s.l.] : Simon & Schuster, 1988. ISBN 0-671-61946-2. S. 282.
2. ↑  MATEUS, O. WALEN, A.; ANTUNES, M.T. The large theropod fauna of the Lourinha Formation (Portugal) and its similarity to that of the Morrison Formation, with a description of a new species of Allosaurus. *New Mexico Museum of Natural History and Science Bulletin*, 2006, roč. 36.
*Depot je aj staršie písanie pre depo.*
**Depot** je hromadný nález predmetov uložených – deponovaných – *spoločne*, za istým *účelom*, na istom *mieste*. Depot drahých predmetov sa ľudovo nazýva poklad.

Dejiny
------

Najstaršie depoty pochádzajú z mladšej kamennej doby – ide o depoty kamenných predmetov (sekery, sekeromlaty, kopytovité kliny, guľovité mlaty) a keramické depoty (napr. vo väčšej nádobe-zásobnici sú uložené misky, poháriky, krčiažky). Účel je zjavne kultový.

Počas bronzovej doby nachádzame depoty bronzových (ale aj zlatých a strieborných) predmetov vo veľkých množstvách a veľkom objeme. Keďže predmety uložené spolu vytvárajú uzavretý celok (uložený do zeme v istom momente, pričom ďalej s nimi nebolo manipulované), stali sa základom datovania a chronológie doby bronzovej v celej Karpatskej kotline a priľahlých oblastiach smerom na sever a západ. Medzi najväčšie depoty patria nálezy z rumunského Sedmohradska, kde napr. depot z Ujoara obsahoval skoro 6000 bronzových predmetov o celkovej hmotnosti 1,1 tony. U väčšiny depotov predpokladáme kultové dôvody uloženia (často blízko riek, prameňov, močiarov, na svahoch a kopcoch), ale niektoré majú charakter surovinových, ktoré zhromaždil kovolejár s cieľom roztaviť ich a znovupoužiť, ale z nejakých dôvodov si ich nevyzdvihol. Pri amatérskych a starých nálezoch môžu niektoré údajné depoty byť v skutočnosti bohatou hrobovou výbavou.

Pre železnú dobu máme depotov menej, ale poznáme napríklad depoty železného náradia z obdobia keltskej prítomnosti na území Slovenska, rovnako ako hromadné nálezy prvých mincí razených na území Slovenska, strieborných aj zlatých. Známe sú strieborné mince typu Biatec z okolia Bratislavy, kde bolo keltské oppidum, či mince veľkobystereckého typu z Liptova a Oravy.

Počas rímskej doby nachádzame depoty skôr hovoriace o uložení mincí a drahých kovov do zeme z nebezpečenstva.

Do obdobia včasného stredoveku datujeme niekoľko významných depotov, ako napríklad nálezy tzv. sekerovitých hrivien (v Krakowe sa ich našlo v dubovej truhlici okolo 4200 o hmotnosti 3,6 tony, dat. ku koncu 9. storočia), nálezy poľnohospodárskeho náradia, alebo známy nález tzv. pokladu byzantského kovotepca zo Zemianskeho Vrbovku (datovaný tesne pred rok 680). Ich uloženie bude zrejme súvisieť s bezpečnosťou, nie s kultom.

Z obdobia vrcholného stredoveku aj včasného novoveku poznáme nálezy tzv. pokladov: mincí a predmetov zo vzácnych kovov, ktoré sú uložené do zeme, do dutín stavieb, do keramických nádob, pod staré stromy či popod múry. Najznámejší je Košický zlatý poklad, pochádzajúci z obdobia krátko pred rokom 1700.

Hľadanie depotov
----------------

Hľadanie kovov pomocou detektorov znamená hrozbu pre poklady dosiaľ ukryté v zemi. Amatérsky nájdené a vyzdvihnuté predmety tým značne strácajú výpovednú hodnotu. Často sú rozdelené a predávajú sa na rôzne miesta či do zahraničia. Takáto činnosť je nielen nezákonná, ale hlavne oberá nás a budúce generácie o spoločné kultúrne dedičstvo a poznanie našej minulosti.
**Magnetic Island** (doslova "magnetický ostrov") je austrálsky ostrov v Korálovom mori patriaci do oblasti tropického Queenslandu. Ostrov sa nachádza v lokalite Veľkej koralovej bariéry. Leží 12 km od Townsville.

Dejiny
------

Pôvodný obyvatelia ostrov nazývali Yunbenun. Magnetickým ostrovom bol pomenovaný roku 1770 kapitánom Jamesom Cookom. V týchto miestach sa kapitánovi Cookovi začala strelka kompasu správať trochu zmätene, preto usúdil, že je to vďaka ostrovu, okolo ktorého preplával.

Fauna
-----

* V roku 1930 boli na ostrov dovezené koaly. Majú tu veľmi vhodné podmienky na život.
* Na žulových skaliskách možné vidieť skalné kengury.

Flóra
-----

Ostrov je tvorený žulovými skaliskami a je pokrytý eukalyptovým lesy. Severné a východné brehy zvierajú plytké piesočné zálivy, prerušované žulovými výbežkami a koralovými útesmi, zatiaľ čo západná časť ostrova je rovnejšia a na okrajoch porastená Mangrovníkmi. Približne polovicu ostrova tvorí národný park.

Pohľad na ostrov z Townsville

Miestopis
---------

Na ostrove je niekoľko osád:

* Picnic Bay
* Nelly Bay
* Arcadia
* Horseshoe Bay
* Pevnosti The Forts – boli postavené za druhej svetovej vojny ako protiletecké ostreľovacie stanovište, proti Japoncom.
* Balding Bay – najkrajší korálový záliv na ostrove
* Mount Cook – najvyšší vrchol ostrova 494 m n. m.

Iné projekty
------------

Commons
* Spolupracuj na Commons Commons ponúka multimediálne súbory na tému **Magnetic Island**
**Laias** (starogr. *Λαί̈ας* – *Laias*) je v gréckej mytológii syn élidského kráľa Oxyla a jeho manželky Pierie.

Jeho otec Oxylos pochádzal z rodu Heraklovcov a pôvodne bol kráľom v Aitólii. Keď však na hrách v Tébach, nešikovne hodeným diskom zabil svojho brata Thermia (alebo podľa inej verzie Alkidoka, syna Skopia), musel sa vzdať trónu a odísť do vyhnanstva.

Na jeho cestách ho neskôr stretol Temenos, jeden z vodcov Heraklovcov, ktorí sa spolu s Dórmi chystali na ďalší pokus dobyť Peloponéz. Oxylos putoval krajinou na koni (alebo oslovi), ktorý mal jedno oko a Temenos, ktorému veštba odporučila, aby si za vodcu hľadali trojokého a tak si zabezpečili úspech vojenskej výpravy, usúdil, že sa veštba vzťahuje na neho, preto ho zastavil a po prehováraní presvedčil, aby sa k nim pridal.

Po úspešnej vojenskej výprave, ho potom Heraklovci z vďaky zvolili za kráľa Élidy, úrodnej krajiny na severozápade Peloponézu. Oxylos sa potom oženil s Pieriou a mal s ňou dvoch synov, Aitóla a Laia. Aitólos zomrel mladý a rodičia ho pochovali neďaleko Olympie a ich druhý syn Laias prevzal v Élide kráľovské žezlo. Podľa antického autora Pausania nie je známe či mal Laias potomka. Neskôr sa stal kráľom Élidy jeden z Oxylových potomkov Ifitos, ktorý bol súčasníkom spartského zákonodarcu Lykúrga.

Referencie a bibliografia
-------------------------

1. 1 2  Pausanias, *Periégésis tés Hellados*, 5,4,4.
2. ↑  Pausanias, *Periégésis tés Hellados*, 5,3,7.
3. 1 2  Vojtech Zamarovský. *Bohovia a hrdinovia antických bájí*. Bratislava : Mladé letá, 1980. 66-048-80. S. 347.
4. 1 2  Apollodoros, *Bibliotheca*, 2,8,3.
5. 1 2  Pausanias, *Periégésis tés Hellados*, 5,4,5.

Pozri aj
--------

* Zoznam mýtických kráľov Élidy
**Qatar ExxonMobil Open 1999** bol tenisový turnaj mužov, ktorý sa konal v dňoch od 4. do 11. januára 1999 na otvorených dvorcoch s tvrdým povrchom v katarskom hlavnom meste Dauha. Titul v dvojhre získal Nemec Rainer Schüttler, ktorý vo finále porazil Brita Tima Henmana. Bol to jeho prvý titul v dvojhre na okruhu ATP. Titul vo štvorhre získali Američania Alex O'Brien, Jared Palmer, ktorí vo finále porazili juhoafricko-zimbabwiansky pár Piet Norval, Kevin Ullyett. Pre O'Briena to bol siedmy a pre Palmera 12. titul vo štvorhre na okruhu ATP.

Víťazi
------

### Dvojhra mužov

*Bližšie informácie v hlavnom článku: Mužská dvojhra na Qatar ExxonMobil Open 1999*
**Nemecko Rainer Schüttler** vs. Spojené kráľovstvo Tim Henman 6-4 5-7 6-1

### Štvorhra mužov

*Bližšie informácie v hlavnom článku: Mužská štvorhra na Qatar ExxonMobil Open 1999*
**USA Alex O'Brien / USA Jared Palmer** vs. Južná Afrika Piet Norval / Zimbabwe Kevin Ullyett 6-3 6-4

  


| * z
* d
* u
Turnaje v Dauha |
| --- |
| 

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  |  |  | 1993 | 1994 | 1995 | 1996 | 1997 | 1998 | 1999 |
| 2000 | 2001 | 2002 | 2003 | 2004 | 2005 | 2006 | 2007 | 2008 | 2009 |
| 2010 | 2011 | 2012 | 2013 |  |  |  |  |  |  |

 |
Súradnice: 34°03′38″J 69°49′58″Z﻿ / ﻿34,06056°J 69,83278°Z﻿ / -34.06056; -69.83278

**Maipo** je názov v súčasnosti neaktívneho stratovulkánu, nachádzajúceho sa čilsko argentínskych hraniciach, v provincii Mendoza. Na rozdiel od väčšiny okolitých vulkánov má Maipo pekný kužeľový tvar. Stavba sopky je tvorená prevažne bazaltami a andezitmi a jej vrchol je pokrytý trvalým ľadom. 

Sopka bola vybudovaná strombolsko-vulkánskymi erupciami počas holocénu na juhozápadnom okraji staršej, pleistocénnej kaldery *Diamante* s rozmermi 15 × 20 km. Sopka bola v nedávnej (ešte začiatkom 20. storočia) minulosti aktívna. Erupcia jedného z parazitických kráterov v roku 1826 spôsobila prehradenie vodných tokov na dne kaldery a dala za vznik jazeru Diamante, nachádzajúceho sa v jej východnej časti.

Iné projekty
------------

Commons
* Spolupracuj na Commons Commons ponúka multimediálne súbory na tému **stratovulkán Maipo**.

Externé odkazy
--------------

* www.volcano.si.edu - stratovulkán Maipo na Global Volcanism Program (po anglicky)
**Qatar ExxonMobil Open 2004** bol tenisový turnaj mužov, ktorý sa konal v dňoch od 5. do 12. januára 2004 na otvorených dvorcoch s tvrdým povrchom v katarskom hlavnom meste Dauha. Titul v dvojhre získal Francúz Nicolas Escudé, ktorý vo finále porazil Chorváta Ljubičića. Bol to jeho štvrtý a posledný titul v dvojhre na okruhu ATP. Titul vo štvorhre obhájili Česi Martin Damm, Cyril Suk, ktorí vo finále porazili rakúsko-americký pár Stefan Koubek, Andy Roddick. Pre Damma to bol 27. a pre Suka 29. titul vo štvorhre na okruhu ATP.

Víťazi
------

### Dvojhra mužov

*Bližšie informácie v hlavnom článku: Mužská dvojhra na Qatar ExxonMobil Open 2004*
**Francúzsko Nicolas Escudé** vs. Chorvátsko Ivan Ljubičić 6-3 7-6(4)

### Štvorhra mužov

*Bližšie informácie v hlavnom článku: Mužská štvorhra na Qatar ExxonMobil Open 2004*
**Česko Martin Damm / Česko Cyril Suk** vs. Rakúsko Stefan Koubek / USA Andy Roddick 6-2 6-4

  


| * z
* d
* u
Turnaje v Dauha |
| --- |
| 

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  |  |  | 1993 | 1994 | 1995 | 1996 | 1997 | 1998 | 1999 |
| 2000 | 2001 | 2002 | 2003 | 2004 | 2005 | 2006 | 2007 | 2008 | 2009 |
| 2010 | 2011 | 2012 | 2013 |  |  |  |  |  |  |

 |
**Qatar ExxonMobil Open 2009** sa konal v dňoch 5. - 10. januára v katarskom Dauhá na otvorených kurtoch s tvrdým povrchom Plexicushion. Rozpočet turnaja bol 1 110 250 USD. Titul v dvojhre obhájil Škót Andy Murray, ktorý vo finále porazil Američana Roddicka 6:4, 6:2. Štvorhru vyhrali Španieli Rafael Nadal a Marc López, ktorí vo finále porazili nasadený pár č. 1 Daniel Nestor, Nenad Zimonjić. Pre Nadala to bol piaty a pre Lópeza prvý titul vo štvorhre na okruhu ATP.

Finále
------

### Dvojhra mužov

*Bližšie informácie v hlavnom článku: Mužská dvojhra na Qatar ExxonMobil Open 2009*
**Spojené kráľovstvo Andy Murray** vs. USA Andy Roddick 6-4 6-2

### Štvorhra mužov

*Bližšie informácie v hlavnom článku: Mužská štvorhra na Qatar ExxonMobil Open 2009*
**Španielsko Rafael Nadal / Španielsko Marc López** vs. Kanada Daniel Nestor / Srbsko Nenad Zimonjić 4-6 6-4 10-8

Externé odkazy
--------------

* Oficiálna stránka turnaja

| * z
* d
* u
Turnaje v Dauha |
| --- |
| 

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  |  |  | 1993 | 1994 | 1995 | 1996 | 1997 | 1998 | 1999 |
| 2000 | 2001 | 2002 | 2003 | 2004 | 2005 | 2006 | 2007 | 2008 | 2009 |
| 2010 | 2011 | 2012 | 2013 |  |  |  |  |  |  |

 |
Oblaky cirokumulus nachádzajúce sa v horných častiach troposféry
**Troposféra** (z gr. *τροπή, tropé* (obrat) a *σφαίρα, sfera* (guľa) ) je najspodnejšia vrstva atmosféry. S výškou tu teplota klesá priemerne o 0,65 stupňov Celzia na 100 m (definícia podľa ISA – International Standard Atmosphere). Jej teplota sa teda pohybuje v rozpätí približne 17 °C až -52 °C. 

Troposféra je najhustejšia časť atmosféry a tvorí 80% jej hmotnosti. Siaha do výšky 8-10 km nad pólmi, 11 km v miernom pásme a 16-18 km nad rovníkom. Obsahuje asi 78 % dusíka, 20 % kyslíka a malé množstvá ďalších plynov. Jej zloženie je pomerne stále. V troposfére existuje život (pozri biosféra), tvoria sa oblaky a prebieha v nej väčšina javov súvisiacich s počasím. Troposféra tiež obsahuje všetku vodnú paru. Priemerný tlak v spodnej časti atmosféry je približne 1000 milibarov, v hornej časti už len 200 mb. 

Troposféru zohrieva najmä zemský povrch a len málo Slnko. 

Ďalšou vrstvou je tropopauza, v ktorej teplota zrazu neklesá s výškou, a po nej stratosféra.

Pozri aj
--------

* tropopauza
* stratosféra
* stratopauza
* mezosféra
* mezopauza
* termosféra
* termopauza
* exosféra



|  |
| --- |
| Stavba Zeme |
| Geosféra | Magnetosféra | Exosféra | Atmosféra |
| Ionosféra | Termosféra |
| Mezosféra |
| Hydrosféra | Stratosféra |
| Biosféra | Troposféra |
| Pedosféra | Litosféra | Zemská kôra |
| Pevninská kôra |
| Oceánska kôra |
| Vrchný plášť | Najvrchnejší plášť | Zemský plášť |
| Astenosféra |
| Hranica vrchný-spodný plášť |
| Spodný plášť |
| Vonkajšie jadro | Zemské jadro |
| Vnútorné jadro |


|  |  |
| --- | --- |
|  | Portál vedy o ZemiAstronomický portálPortál slnečná sústava |
Kláštor v Cluny
**Clunyjské hnutie** alebo **clunyjská reforma** je katolícke reformné hnutie v 10.–12. storočí za upevnenie autority cirkvi v duchovnom a kultúrnom živote a pápežskej moci, ktorého iniciátorom bol benediktínsky kláštor v Cluny pod vedením opáta Odona. Reforma silne ovplyvnila nielen kláštorný život, ale aj formovanie sa feudálneho duchovného a kultúrneho života vo Francúzsku, Anglicku a Španielsku.

V oblasti vyučovania a vedy bol pre Cluny charakteristický cirkevný doktrínový konzervativizmus a prísne dodržiavaná ortodoxia názorov. Cluny vo Francúzsku uskutočnilo široký a dôsledný obrat smerom k dielam cirkevných otcov, od starovekých autorov prebralo nanajvýš formu literárneho výrazu napríklad v cirkevných hymnách. Bolo to prehĺbenie stanoviska školy v Auxerre a súčasne, hoci snáď ešte nie dosť jasne formulovaná reakcia na racionalizmus Alcuinovej školy a najmä na Eriugenu.

Externé odkazy
--------------

* FILIT – zdroj, z ktorého pôvodne čerpal tento článok.
* FILIT – zdroj, z ktorého pôvodne čerpal tento článok.
**Qatar ExxonMobil Open 2011** sa konal v dňoch 3. - 8. januára v katarskom Dauhá na otvorených kurtoch s tvrdým povrchom Plexicushion. Rozpočet turnaja bol 1 110 250 USD. Titul v dvojhre získal Švajčiar Roger Federer, ktorý vo finále porazil Rusa Nikolaja Davydenka 6 : 3, 6 : 4. Štvorhru vyhrali Španieli Marc López a Rafael Nadal, ktorí vo finále porazili pár Daniele Bracciali, Andreas Seppi. Pre Lópeza to bol piaty a pre Nadala siedmy titul vo štvorhre na okruhu ATP.

Finále
------

### Dvojhra mužov

*Bližšie informácie v hlavnom článku: Mužská dvojhra na Qatar ExxonMobil Open 2011*
**Švajčiarsko Roger Federer** vs. Rusko Nikolaj Davydenko 6 : 3, 6 : 4

### Štvorhra mužov

*Bližšie informácie v hlavnom článku: Mužská štvorhra na Qatar ExxonMobil Open 2011*
**Španielsko Marc López / Španielsko Rafael Nadal** vs. Taliansko Daniele Bracciali / Taliansko Andreas Seppi 6 : 3, 7 : 6 (4)

Externé odkazy
--------------

* Oficiálna stránka turnaja

| * z
* d
* u
Turnaje v Dauha |
| --- |
| 

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  |  |  | 1993 | 1994 | 1995 | 1996 | 1997 | 1998 | 1999 |
| 2000 | 2001 | 2002 | 2003 | 2004 | 2005 | 2006 | 2007 | 2008 | 2009 |
| 2010 | 2011 | 2012 | 2013 |  |  |  |  |  |  |

 |
**Peter Briška** (\* 27. júl 1895, Stará Lehota – † 28. august 1939, Veľké Chlievany) bol slovenský rímskokatolícky kňaz, publicista a politik.
Pseudonym: Fulgur; P. Trenčan; profesor Slovák;

Jeho otec Marek Briška, jeho matka Alžbeta rod. Jamborová

Životopis
---------

Pochádzal z početnej rodiny ako najstarší syn (jeho mladší brat bol národohospodár a vysokoškolský profesor Rudolf Briška). Teológiu študoval v Banskej Bystrici. Za kňaza bol vysvätený v roku 1918. Ako profesor náboženstva pôsobil na gymnáziu v Prievidzi, Od roku 1924 bol farárom v Lazanoch. V roku 1937 odišiel do nitrianskej diecézy a bol farárom vo Veľkých Chlievanoch pri Bánovciach nad Bebravou. Reprezentant čechoslovakistickej a a klerikálnej politiky Čs. strany lidovej, generálny tajomník jej slovenskej organizácie, 1925 – 1938 šéfredaktor je denníka Ľudová politika, 1926 – 1938 jej týždenníka Ľud. chýrnik, funkcionár Orla. Autor ideovo-politických príručiek, divadelnej hry, prekladal najmä náboženské práce. Roku 1920 – 1922 redaktor časopisu Náš kraj.

Literatúra
----------

* *Slovenský biografický slovník*

Externé odkazy
--------------

* Regionálne osobnosti VKMK – zdroj, z ktorého pôvodne čerpal tento článok.
* Záznam o narodení a krste v matrike (č.22)
* Životopis

Autoritné údaje: * SNK: 167885
* VIAF: 6102156858572649780006
**Peter Dimitrovič Lodij** (rus. Пётр Дмитриевич Лодий \* 4. máj 1764, Zboj, Slovensko – † 10. jún 1829, Petrohrad, Rusko) bol ruský filozof, právnik, vysokoškolský učiteľ.

Pochádzal zo zemianskej rodiny a mal rusínsky pôvod. Patril do neveľkej skupiny intelektuálov rusínskeho pôvodu, ktorí urobili bleskovú kariéru v Ruskom impériu na konci 18. a začiatkom 19. storočia.

V roku 1783 – 84 študoval v Oradei (*Veľký Varadín*), Užhorode a popri zamestnaní v Ľvove, PhDr. ThDr. JUDr. Roku 1787 bol učiteľ filozofie a metafyziky na kňazskom seminári vo Ľvove, 1801 na univerzite v Krakove, 1804-1819 na pedagogickom inštitúte v Petrohrade a bol niekoľko rokov i dozorcom dievčenských škôl a 1820-27 riaditeľ obchodnej školy.

Popri filozofii prednášal i staroslovienčinu, v Krakove matematiku, na petrohradskej univerzite právnu teóriu, štátne a trestné právo. Kritik subjektívneho idealizmu, skepticizmu a agnosticizmu i Kantovej filozofie. Písal verše, prekladal z latinčiny a nemčiny.

V rokoch 1819-1825 bol prvý dekan právnickej fakulty univerzity v Petrohrade a štátny radca.

Literatúra
----------

* *Slovenský biografický slovník III K – L*. Matica slovenská, Martin 1989. ISBN 80-7090-019-9. s. 419.
* Енциклопедія історії та культури Карпатських Русинів, Ужгород 2010, c. 430. (*Encyklopédia histórie a kultúry karpatských Rusínov*, Užhorod 2010, s. 430). ISBN 978-966-387-044-1

Autoritné údaje: * GND: 1044562951
* ISNI: 0000 0004 2045 2389
* VIAF: 305424720
**Ján Daniel Slabeycius** (\* 21. júl 1876, Brezno – † 8. október 1925, Brezno) bol slovenský finančník.

 Rodina
-------

* otec: Samuel Slabeycius
* matka: Zuzana rod. Polónyová
* brat: Samuel Slabeycius

Životopis
---------

V roku 1888 – 1892 študoval na stredných školách v Kežmarku a v Rimavskej Sobote, od roku 1893 na gymnáziu v Banskej Bystrici. Úradník Vzájomnej pokladnice mestského úradu (1895 – 1920), od roku 1920 správca filiálky Národnej banky v Brezne. Predstaviteľ slovenského národného hnutia v Brezne, v októbri 1918 predseda miestnej SNR, po roku 1918 prívrženec agrárnej strany. Organizátor ľudového peňažníctva na Horehroní, 1920 spoluorganizátor premeny Pomocnice na účastinársky spolok, ktorý fuzionovala s Národnou bankou. Člen Matice slovenskej (MS) a Muzeálnej slovenskej spoločnosti (MSS). Udržiaval spojenie s národovcami v Brezne a okolí. Pre svoje prejavy národného cítenia bol často prenasledovaný. Bol zakladajúcim členom MO Matice slovenskej v Brezne (1919).

Literatúra
----------

* Slovenský biografický slovník

Externé odkazy
--------------

* Regionálne osobnosti VKMK – zdroj, z ktorého pôvodne čerpal tento článok.
* Záznam o narodení a krste v matrike záznam číslo 52 - evanjelická farnosť v Brezne; pokrstený ako János Dániel Szlabecziusz
Koprivnica
**Koprivnica** je mesto v severnom Chorvátsku. Žije tu 31 000 obyvateľov. Je hlavným mestom župy Koprivnica - Križevci.

História
--------

História Koprivnice pripomína históriu iného chorvátskeho mesta, Varaždina. Prvá zmienka o meste je z roku 1272, z doby vlády kráľa Ladislava IV. V polovici 14. storočia, roku 1356 bolo vtedajším kráľom Ľudovítom I. prehlásené slobodným obchodným mestom, vďaka týmto privilégiám tak rozkvitalo. V 16. storočí sa vďaka početným tureckým výbojom priblížilo k hranici s touto ríšou; kvôli tomu mohli tu byť zriadené kasárne a ubytovaní vojaci. Až dekrét Márie Terézie z roku 1756 presunul armádu inam - Koprivnica sa tak opäť stala pokojným, obchodujúcim mestom. V 20. storočí tu vznikli závody veľmi známej Podravky, dnes je tu aj jej zasvätené múzeum.

Externé odkazy
--------------

* Koprivnica
* Koprivnica - neoficiálne stránky

Zdroj
-----

*Tento článok je čiastočný alebo úplný preklad článku Koprivnica na českej Wikipédii.*
**Ján Chabada** (\* 10. február 1915 Vígľaš – † 18. apríl 1970 Bratislava) bol slovenský evanjelický kňaz a generálny biskup, cirkevný hodnostár, účastník protifašistického odboja.

Jeho otec Ján Chabada, jeho matka Anna rod. Pohanková

Životopis
---------

Študoval na gymnáziu vo Zvolene, v roku 1933-1937 na Slovenskej evanjelickej bohosloveckej fakulte v Bratislave. Kaplán v Bratislave (od 1937), farár v Slovenskej Ľupči (1940 – 1951). Odporca klérofašistického režimu, účastník ilegálneho protifašistického odboja, počas SNP podpredseda Okresného revolučného národného výboru (RNV) v Banskej Bystrici. Povereníctvo informácií ho v roku 1949 menovalo za správcu Tranoscia. Generálny tajomník cirkvi (1950), generálny biskup (24. apríla 1951-1970) a kolaborant s komunistickým režimom. Článkami a náboženskými úvahami prispieval do cirkevných časopisov a kalendárov.

Ocenenie
--------

* Roku 1955 vyznamenaný Radom republiky

Literatúra
----------

* *Slovenský biografický slovník*

Externé odkazy
--------------

* Regionálne osobnosti VKMK – zdroj, z ktorého pôvodne čerpal tento článok.

| Tituly a funkcie v Evanjelickej cirkvi na Slovensku |
| --- |
| Predchodca**Vladimír Pavel Čobrda** | **Generálny biskupECAV na Slovensku**1951 – 1970 | Nástupca**Ján Michalko** |

Autoritné údaje: * GND: 1060659018
* SNK: 162301
* VIAF: 311451564
**Ján Chryzostom Hanulík** (Hannulik, vl. m. Daniel Hanulík) (\* 22. júl 1745, Predmier, Habsburská monarchia – † 3. september 1816, Carei, Rumunsko) bol slovenský básnik a učiteľ.

Študoval na gymnáziu, roku 1764 vstúpil do piaristického rádu v Prievidzi, študoval filozofiu v Carei, teológiu v Nitre, v roku 1772 bol vysvätený za kňaza.

Učil na rádovej škole v Krupine, na gymnáziu v Budapešti, bol profesorom v Nitre, v Mosonmagyaróváre, na gymnáziu v Carei, kde bol aj riaditeľom novicov aj vicerektorom, aj zástupcom provinciála. Od roku 1812 bol vo výslužbe.

Bol autorom príležitostnej poézie. Zásluhou mecéna Antona Károliho vydal 75 básnických diel, prevažne ód, elégií, dedikačných a pohrebných básní, venovaných napr. mestu Carei, členom dvora, osobnostiam politického a cirkevného života. Svetový ohlas získal vydaním štyroch kníh *Lyriky*. Osvietenský charakter jeho poézie spočíva v stvárnení témy lásky k vlasti, oslavy mieru, bratstva medzi ľuďmi a národmi, chvály zdravia. Odmietol Francúzsku buržoáznu revolúciu, lebo v zmysle náboženskej etiky vyššie kládol morálne povinnosti človeka voči spoločnosti a princípy vlastenectva. Jeho tvorbu charakterizuje vycibrenosť básnického jazyka a štýlu. Je autorom latinskej čítanky.

Dielo
-----

* *Selecta carmina*, 1778
* *Versus lirici*, 1788
* *Lyricorum libri quattuor*, 1780-81
* *Elegia ad restaurationem publicorum magistratum...*, 1788
* *Ode, quam in communi ditionis Károlyianae laetitia scripsit*, 1798
* a i.

Dielo v elektronickej podobe
----------------------------

* *Lyricorum Libri II*. [s.l.] : M. Karolini, 1780. 240 s. - dostupné v Digitálnej knižnici UKB
* *Joannis Chrysostomi Hanulik E Scholis Piis Collegii Rom. Scient. de Arcadia Socii Ord. : Lyricorum : Liber Tertius, et Quartus ...* [s.l.] : M. Karolini, 1781. 440 s. - dostupné v Digitálnej knižnici UKB

Zdroj
-----

* HANULÍK, Ján Chryzostom. In:  *Slovenský biografický slovník II E – J*. Martin : Matica slovenská, 1987. 599 s.

Autoritné údaje: * ISNI: 0000 0000 7932 012X
* SNK: 151835
* VIAF: 121484246
**Mydón** (starogr. *Μύδων* – *Mydón*) je v gréckej mytológii syn Atymnia, bol vozatajom paflagonského vládcu Pylaimena v trójskej vojne.

Po uplynutí deviatich rokov trójskej vojny prišli podporiť Trójanov v boji proti Achájcom vojská panovníkov z okolitých i ďalekých krajín. So svojim vojskom prišiel aj paflagonský kráľ Pylaimanes, ktorého v boji na voze sprevádzal vozataj Mydón.

Pylaimenes a Mydón umierajú v piatom speve Homérovej Iliady, ktorého stredobodom je jeden z najudatnejších achájskych bojovníkov, Tydeov syn Diomédes bojujúci po boku víťaziaceho achájskeho vojska. Pylaimena zabil v boji spartský kráľ Menelaos a Mydóna Antilochos, syn pylského kráľa Nestora. Hovoria o tom Homérove verše: „*Vtedy bol Pylaimenes tam usmrtený, Areovi rovný, vojvodca Paflagonov, srdnatých v boji; Atreov syn Menelaos, ošteposlávny, ho prudko kopijou bodol, ako stál, a zasiahol ho do kľúčnej kosti. Antilochos zas Mydóna zranil, ktorý opraty riadil, chrabrého Atymniovca, keď práve obracal kone; kameňom veľkým ho do lakťa trafil - hneď opraty z rúk, zdobené slonovou kosťou, mu vypadli do prachu na zem. Priskočil Antilochos a mečom ho zaťal do slúch; ranený chraptiac ťažko vypadol z krásneho voza, strmhlav temenom svojim a plecami do prachu padol. Dlho tak bol, bo hlavou sa hlboko do prachu zaryl, až doň vrazili kone a vtlačili ho do zeme. Antilochos kone švihol a k vojskám achájskym ich zahnal..."*

Referencie a bibliografia
-------------------------

1. ↑  Homér, *Iliada*, 5, 580-581
2. ↑  Homér, *Iliada*, 5, 576-581
3. 1 2  Apollodoros, *Bibliotheca, Epitome*, E,3,34.
4. ↑  Homér, *Iliada*, 5,643.
5. ↑  Vojtech Zamarovský. *Bohovia a hrdinovia antických bájí*. Bratislava : Mladé letá, 1980. 66-048-80. S. 113.
6. 1 2  Homér, *Iliada*, 5, 580-589
**Qatar ExxonMobil Open 2001** bol tenisový turnaj mužov, ktorý sa konal v dňoch od 1. do 8. januára 2001 na otvorených dvorcoch s tvrdým povrchom v katarskom hlavnom meste Dauha. Titul v dvojhre získal Čiľan Marcelo Rios, ktorý vo finále porazil Čecha Ulihracha. Bol to jeho 17. titul v dvojhre na okruhu ATP. Titul vo štvorhre získali Mark Knowles a Daniel Nestor, ktorí vo finále porazili pár španielsko-ruský Juan Balcells, Andrej Oľchovskij. Pre Knowlesa to bol 15. a pre Nestora 17. titul vo štvorhre na okruhu ATP.

Víťazi
------

### Dvojhra mužov

*Bližšie informácie v hlavnom článku: Mužská dvojhra na Qatar ExxonMobil Open 2001*
**Čile Marcelo Rios** vs. Česko Bohdan Ulihrach 6-3 2-6 6-3

### Štvorhra mužov

*Bližšie informácie v hlavnom článku: Mužská štvorhra na Qatar ExxonMobil Open 2001*
**Bahamy Mark Knowles / Kanada Daniel Nestor** vs. Španielsko Juan Balcells / Rusko Andrej Oľchovskij 6-3 6-1

  


| * z
* d
* u
Turnaje v Dauha |
| --- |
| 

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  |  |  | 1993 | 1994 | 1995 | 1996 | 1997 | 1998 | 1999 |
| 2000 | 2001 | 2002 | 2003 | 2004 | 2005 | 2006 | 2007 | 2008 | 2009 |
| 2010 | 2011 | 2012 | 2013 |  |  |  |  |  |  |

 |
**Mydlová opera** (angl.:**Soap Operas**, alebo skrátene **Soaps**) je žáner televízneho seriálu, ktorý začínal v 30. rokoch pôvodne vo forme rodinných rozhlasových dramatických sérií v Spojených štátoch. 

Podobne ako telenovely, aj tento žáner je charakteristický neobmedzeným počtom častí, vysielaných najčastejšie v pracovných dňoch. Dejovo sa žáner zameriava na vzťahy a konflikty medzi členmi rodín, obchodné a osobné vzťahy rodinných klanov a rôznych epizódnych postáv, ktorých dôležitosť je modifikovaná hlavne požiadavkami a reakciami divákov. 

Tento typ programov vznikal v 30. rokoch v USA. Hlavnou cieľovou skupinou boli ženy v domácnosti a tak reklamné vstupy počas vysielania boli hlavne o kozmetických výrobkoch a teda aj o **mydlách**. Podľa vzoru vtedajšej prezývky filmov s westernovou tématikou „Horse Operas", dostal tento žáner pomenovanie „Soap Operas", ktoré mu zostalo až dodnes.[1]

Referencie
----------

1. ↑  *Face2Face*- Pre Intermediate Workbook str. 33
**Qatar ExxonMobil Open 1995** bol tenisový turnaj mužov, ktorý sa konal v dňoch od 2. do 9. januára 1995 na otvorených dvorcoch s tvrdým povrchom v katarskom hlavnom meste Dauha. Titul v dvojhre obhájil Švéd Stefan Edberg, ktorý vo finále porazil krajana Magnusa Larssona. Bol to jeho 42. a posledný titul v dvojhre na okruhu ATP. Spolu so svojím krajanom Larssonom potom získali aj titul vo štvorhre, keď vo finále porazili rusko-holandský pár Andrej Oľchovskij, Jan Siemerink. Pre Edberga to bol 17. titul vo štvorhre na okruhu ATP, pre Larssona štvrtý.

Víťazi
------

### Dvojhra mužov

*Bližšie informácie v hlavnom článku: Mužská dvojhra na Qatar ExxonMobil Open 1995*
**Švédsko Stefan Edberg** vs. Švédsko Magnus Larsson 7-6(4) 6-1

### Štvorhra mužov

*Bližšie informácie v hlavnom článku: Mužská štvorhra na Qatar ExxonMobil Open 1995*
**Švédsko Stefan Edberg / Švédsko Magnus Larsson** vs. Rusko Andrej Oľchovskij / Holandsko Jan Siemerink 7-6 6-2

  


| * z
* d
* u
Turnaje v Dauha |
| --- |
| 

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  |  |  | 1993 | 1994 | 1995 | 1996 | 1997 | 1998 | 1999 |
| 2000 | 2001 | 2002 | 2003 | 2004 | 2005 | 2006 | 2007 | 2008 | 2009 |
| 2010 | 2011 | 2012 | 2013 |  |  |  |  |  |  |

 |
**Oxyrhynský papyrus 12** (P. Oxy. 12) je útržkovitý grécky papyrusový rukopis, ktorý bol objavený v roku 1897 britskými archeológmi Bernardom Grenfellom a Arthurom Huntom v egyptskom nálezisku v Oxyrhynchu. Datujú ho do 1. alebo 2. storočia. V súčasnosti sa nachádza v cambridgeskej univerzitnej knižnici v meste Cambridge v Anglicku. Text papyrusu bol publikovaný Grenfellom a Huntom v roku 1898.

Oxyrhynský papyrus 12 je papyrusový útržkový zvitok s rozmermi 210 x 555 mm, ktorý uvádza chronologický prehľad udalostí z gréckej, rímskej a orientálnej histórie z rokov 355 až 315 pred Kr. Text tvoria dva stĺpce a zaznamenaní sú na ňom napr. aténski archonti, alebo olympijskí víťazi v behu na jedno stadion.

Referencie
----------

1. ↑  P. Oxy. 12
2. ↑  Bernard Pyne Grenfell, Arthur Surridge Hunt, *The Oxyrhynchus Papyri*, str. 25-36

Externé odkazy
--------------

* Bernard Pyne Grenfell, Arthur Surridge Hunt *Oxyrhynchus Papyri* III, 401 (1903), str. 137–139.

Zdroj
-----

*Tento článok je čiastočný alebo úplný preklad článku Papyrus Oxyrhynchus 12 na anglickej Wikipédii.*